[{"text_idx": "#000002", "text": "UudisedKultuurAKEesti uudisedSportVa\u0308rsked raadiouudisedVa\u0308lisuudisedMenurus.err.eeMajandusTeadusnews.err.eeArvamusReitingudIlmViipekeelsedTVETVETV2ETV+RaadioVikerraadioRaadio 2KlassikaraadioRaadio 4Raadio TallinnLasteleJupiterJupiterArhiiv"}, {"text_idx": "#000003", "text": "Radioaktiivsete ja\u0308a\u0308tmete hoidla vo\u0303ib tulla Paldiskisse, uuringud algavad uuel aastal"}, {"text_idx": "#000005", "text": "Eestisse plaanitakse rajada radioaktiivsete ja\u0308a\u0308tmete lo\u0303ppladustamishoidla. Selle ko\u0303ige to\u0303ena\u0308olisem asukoht on Pakri poolsaarel asuv endine Paldiski mereva\u0308e va\u0308ljao\u0303ppekeskuse ala."}, {"text_idx": "#000008", "text": "1960. aastatel rajati No\u0303ukogude laevastiku tuumaallveelaevade o\u0303ppekeskus, milles oli kaks tuumareaktorit. Nende to\u0308o\u0308 seisatati 1989. aastal ning tuumaku\u0308tus eemaldati sealt viis aastat hiljem. Endisele tuumaobjektile ja\u0308a\u0308vate radioaktiivsete ja\u0308a\u0308tmete ohutu ka\u0308itlemise ning tuumareaktorite lammutamise eest ja\u0308i vastutus Eesti Vabariigile."}, {"text_idx": "#000009", "text": "Kiisler to\u0303i va\u0308lja, et peale NSVL-i lagunemist pakkus Venemaa Eestile, et nad vastutavad ise ja\u0308a\u0308tmete ka\u0308itlemise ning reaktorite lammutamise eest. Seda aga tingimusel, et Vene va\u0308ed ja\u0308a\u0308vad 2000. aastani Eestisse. Toonane valitsus sellega no\u0303us ei olnud ning Vene va\u0308ed lahkusid Eestist koos Paldiski tuumaku\u0308tusega, ja\u0308ttes aga radioaktiivsed ja\u0308a\u0308tmed Eestisse."}, {"text_idx": "#000010", "text": "Ligi 95 protsenti Eestis asuvatest radioaktiivsetest ja\u0308a\u0308tmetest on ajaloolise pa\u0308ritoluga. Valdavalt on need pa\u0308rit Paldiski tuumaobjektilt ja endisest Tammiku radioaktiivsete ja\u0308a\u0308tmete hoidlast. Ta\u0308napa\u0308eval tekib Eestis radioaktiivseid ja\u0308a\u0308tmeid keskmiselt 0,85 kuupmeetrit aastas."}, {"text_idx": "#000011", "text": "Ladustamist vajavad peamiselt Paldiski vaheladustuspaigas asuvad ja\u0308a\u0308tmed, reaktorisektsioonide lammutamisel tekkivad ja\u0308a\u0308tmed ning tulevikus tekkivad radioaktiivsed ja\u0308a\u0308tmed."}, {"text_idx": "#000012", "text": "Samas pole Kiisleri so\u0303nul Eestis asuvad ja\u0308a\u0308tmed va\u0308ga ko\u0303rgelt aktiivsed: \"Eestis olevad radioaktiivsed ja\u0308a\u0308tmed klassifitseeruvad madalaktiivseteks ja keskaktiivseteks ning meil pole kasutatud tuumaku\u0308tust ega ko\u0303rgaktiivseid ja\u0308a\u0308tmeid.\""}, {"text_idx": "#000013", "text": "Hoidla asuks osaliselt maa all"}, {"text_idx": "#000014", "text": "Keskkonnaministri so\u0303nul leiti 2015. aastal la\u0308biviidud uuringutes, et sobivaim lahendus oleks Eestisse rajada maa-aluse ja maapinnale ehitatud lo\u0303ppladustuspaiga sektsioonide kombinatsioon."}, {"text_idx": "#000015", "text": "Lo\u0303ppladustuspaigas oleks ja\u0308a\u0308tmete lo\u0303ppladustamise ala ning to\u0308o\u0308- ja haldusala. Ladustuspaiga lo\u0303plik plaan vo\u0303ib varieeruda so\u0303ltuvalt ja\u0308a\u0308tmete kogusest, liigist, omadustest ning asukoha omadustest."}, {"text_idx": "#000016", "text": "Kiisler selgitas, et ko\u0303ige suurema aktiivsusega reaktorikomponendid ja pikaajalised ja\u0308a\u0308tmed tuleb lo\u0303ppladustada va\u0308hemalt 30 meetri su\u0308gavusele maa alla. Nende ja\u0308a\u0308tmete na\u0308ol on tegu ja\u0308a\u0308tmetega, mille poolestusaeg ehk radioaktiivsuse va\u0308henemise periood on va\u0308ga pikk."}, {"text_idx": "#000017", "text": "Uuringud viiakse la\u0308bi aastatel 2019-2022"}, {"text_idx": "#000018", "text": "Kiisleri so\u0303nul on radioaktiivsete ja\u0308a\u0308tmete lo\u0303ppladustuspaiga ajakava koostatud arvestusega, et selle rajamise ta\u0308htaeg on aasta 2040 ning reaktorisektsioonid vo\u0303etakse lahti ja selle ja\u0308a\u0308tmed paigutatakse lo\u0303ppladustuspaika hiljemalt 2050. aastal."}, {"text_idx": "#000019", "text": "Aastatel 2019-2022 tuleb la\u0308bi viia Paldiski reaktorisektsioonide lammutamiseks vajalik keskkonnamo\u0303ju hindamine koos tarviklike uuringutega. Selleks on vajalik ka riiklik eriplaneering lo\u0303ppladustuspaiga rajamiseks koos vajalike alusuuringutega, mille sees on ka keskkonnamo\u0303ju strateegiline hindamine."}, {"text_idx": "#000020", "text": "Ministri so\u0303nul selgub uuringute ka\u0308igus ladustuspaiga ta\u0308pne asukoht ning ja\u0308a\u0308tmete ladustamise tingimused. Lisaks analu\u0308u\u0308sitakse po\u0303hjalikult ka hoidla rajamisega kaasnevaid sotsiaalmajanduslikke aspekte."}, {"text_idx": "#000021", "text": "Ladustuspaiga projekteerimine toimub esialgse plaani ja\u0308rgi aastatel 2027-2037 ning rajamine aastatel 2037-2040. Peale seda on vo\u0303imalik alustada reaktorisektsioonide lammutamist."}, {"text_idx": "#000022", "text": "Kuni lo\u0303ppladustuspaiga rajamiseni hoiustatakse radioaktiivseid ja\u0308a\u0308tmeid Paldiski vaheladustuspaigas, mida haldab ettevo\u0303te A.L.A.R.A. AS, ning reaktorisektsioone hoiustatakse konserveerituna."}, {"text_idx": "#000023", "text": "Projekti esimese etapi la\u0308biviimist korraldab keskkonnaministeerium, kuid edasist tegevust hakkab korraldama majandus- ja kommunikatsiooniministeerium, mis tegeleb praegu ka Paldiski vaheladustamise paiga haldamisega."}, {"text_idx": "#000024", "text": "Aastatel 1999-2001 teostatud Euroopa Liidu projekti (\"Paldiski reaktorisektsioonide ka\u0308itlemise alternatiivide hindamine\") tulemusena leidis ekspertkomisjon, et ja\u0308a\u0308kreostuse allikaks olevate reaktorisektsioonide lammutamist tuleks alustada pa\u0308rast 50-aastast hoiustamist. Kiisler selgitas, et hoiustamise algusaastaks loetakse 1989. aastat, mil reakotrite to\u0308o\u0308 peatati. Seega peaks reaktorisektsioone hakkama lammutama orienteeruvalt 2040. aastal."}, {"text_idx": "#000025", "text": "2015. aastal la\u0308bi viidud uuringute (\"Endise so\u0303java\u0308eala Paldiski tuumaobjekti reaktorisektsioonide dekomissioneerimise ning radioaktiivsete ja\u0308a\u0308tmete lo\u0303ppladustuspaiga rajamise eeluuringud 2014 \u2013 2015\") tulemusena selgus, et Paldiski tuumaobjekt tuleb lammutada. Selleks, et ja\u0308a\u0308tmeid ohutult ladustada, tuleb Eestisse rajada lo\u0303ppladustuspaik."}, {"text_idx": "#000026", "text": "Valitsus vo\u0303ttis 2016. aastal vastu otsuse toetada keskkonnaministeeriumi ettepanekut alustada Paldiski endise tuumaobjekti lammutamist ja uue lo\u0303ppladustuspaiga ehitamist radioaktiivsete ja\u0308a\u0308tmete jaoks."}, {"text_idx": "#000028", "text": "\"Lo\u0303ppladustuspaiga rajamise u\u0308ldine mo\u0303ju Eestile on positiivne, sest radioaktiivsete ja\u0308a\u0308tmete ladustamine Paldiski vaheladustuspaigas ei ole pikemaajaliselt ohutu lahendus,\" u\u0308tles Kiisler ning lisas, et lahendus ei ole olemasoleva vaheladustuspaiga u\u0308mberehitamine vo\u0303i uue vaheladustuspaiga rajamine."}, {"text_idx": "#000029", "text": "Minister lisas, et avalikkust tuleb kaasata juba tegevuste planeerimise esialgses etapis."}, {"text_idx": "#000030", "text": "Plaanis on osaliselt teha koosto\u0308o\u0308d Rootsiga"}, {"text_idx": "#000031", "text": "Radioaktiivsete ja\u0308a\u0308tmete ka\u0308itlemisel kehtib rahvusvaheline po\u0303himo\u0303te, et riigis tekkivad radioaktiivsed ja\u0308a\u0308tmed ka\u0308ideldakse ja lo\u0303ppladustatakse kohapeal. Samas on Eesti avatud aruteludeks regionaalse lo\u0303ppladustuspaiga teemal, kuid ko\u0303ik riigid (sarnaselt Eestile) on keelanud radioaktiivsete ja\u0308a\u0308tmete ekspordi lo\u0303ppladustamise eesma\u0308rgil. Lo\u0303ppladustuspaikade rajamine on va\u0308ga aegano\u0303udev ning vo\u0303ib eeldada, et ja\u0308rgmise 50 aasta jooksul ei teki u\u0308htegi piirkondliku lo\u0303ppladustuspaiga lahendust."}, {"text_idx": "#000032", "text": "Radioaktiivsete ja\u0308a\u0308tmete ka\u0308itlemisel on vo\u0303imalik kasutada ka va\u0308ljaspool Eestit pakutavaid teenuseid. La\u0308hiaastatel on Eestil plaanis saata radioaktiivselt saastunud metall u\u0308mbersulatamiseks Rootsi. Kuid selle tulemusena tekkivad kontsentreeritud ja\u0308a\u0308tmed tuuakse siiski ladustamiseks Eestisse tagasi."}, {"text_idx": "#000033", "text": "Projekti eeldatav maksumus on 90 miljonit eurot"}, {"text_idx": "#000034", "text": "Keskkonnaministri hinnangul on projekti maksumus 90 miljonit eurot. Pool sellest summast kulub 2040. aastaks lo\u0303ppladustuspaiga rajamiseks, teine pool aga tuumaobjekti lahtivo\u0303tmiseks. Projekti rahastamiseks otsitakse lisaks riigieelarvele vo\u0303imalusi ka EL-i ja muudest rahvusvahelistest vahenditest."}, {"text_idx": "#000036", "text": "La\u0308a\u0308ne-Harju vallavanem Jaanus Saat u\u0308tles ERR-ile, et radioaktiivsete ja\u0308a\u0308tmete hoidla rajamine on pigem positiivne, sest vaheladu ei ole pikemas perspektiivis ohutu lahendus."}, {"text_idx": "#000037", "text": "\"Meie na\u0308eme seda positiivses mo\u0303ttes, et riik tahab siia panustada ja selle keskkonnaohtliku teema siin likvideerida,\" u\u0308tles Saat ning lisas, et kohalikud inimesed on teadlikud vahelao olemasolust ja tuumareaktorite ajaloost."}, {"text_idx": "#000038", "text": "Lisaks u\u0308tles Saat, et La\u0308a\u0308ne-Harju vallavalitsus poolt vo\u0303i vastu seisukohta enne uuringu tulemusi vo\u0303tma ei hakka."}, {"text_idx": "#000040", "text": "La\u0308a\u0308ne-Harju vald koostab eriplaneeringut radioaktiivsete ja\u0308a\u0308tmete lo\u0303pplaole"}, {"text_idx": "#000041", "text": "Paldiskis algasid ettevalmistused tuumaja\u0308a\u0308tmete lo\u0303ppladustuskoha rajamiseks"}, {"text_idx": "#000042", "text": "Kiisler: tselluloositehase puhul oleks lahendus eriplaneeringu ala laiendamine"}, {"text_idx": "#000044", "text": "Vaivara vallas alustas to\u0308o\u0308d Eesti ainus ohtlike ja\u0308a\u0308tmete keskus"}, {"text_idx": "#000049", "text": "Kasparov: veerand Vene opositsioonist on valmis u\u0308tlema, et so\u0303da on kuritegelik"}, {"text_idx": "#000051", "text": "\"AK. Na\u0308dal\": kas Eestil on vaenuko\u0303ne seadust vaja ja mida see kaasa toob?"}, {"text_idx": "#000052", "text": "Asjade parandajad on mures oskusto\u0308o\u0308liste ja\u0308relkasvu pa\u0308rast"}, {"text_idx": "#000053", "text": "Rahvusringha\u0308a\u0308lingu arendusosakond otsib oma meeskonda frontend arendajat"}, {"text_idx": "#000055", "text": "Juhan Parts: rohepo\u0308o\u0308re ta\u0308hendaks o\u0303igusriigi allavett laskmist"}, {"text_idx": "#000057", "text": "Tippsportlased on mures: Eesti sport vo\u0303ib ja\u0308a\u0308da keskpa\u0308raseks"}, {"text_idx": "#000061", "text": "Briti teadur: Ukraina suur la\u0308bimurre vo\u0303ib tulla alles ja\u0308rgmisel kevadel"}, {"text_idx": "#000062", "text": "Esmaspa\u0308eval sajab mitmel pool hoovihma"}, {"text_idx": "#000066", "text": "Iduettevo\u0303tetega maailma vallutama: Eesti innovatsiooni ja teadmussiirde eripa\u0308rad"}, {"text_idx": "#000067", "text": "Mu\u0308u\u0308t vo\u0303i to\u0303de: ku\u0308lma kivi peal istudes saab po\u0303iepo\u0303letiku"}, {"text_idx": "#000074", "text": "Kristjan Port: peame ko\u0303iki maailmarekordeid natukene sinisilmselt vaatama"}, {"text_idx": "#000075", "text": "Slovakkias eelistasid valijad Venemeelset Smeri"}, {"text_idx": "#000076", "text": "Soomlaste ChatGPT analoog hakkab mo\u0303tlema ka eesti keeles"}, {"text_idx": "#000077", "text": "Ida-Virumaal loodetakse ettevo\u0303tjaid ja to\u0308o\u0308jo\u0303udu ligi meelitada uute moodsate korterite ehitamisega"}, {"text_idx": "#000078", "text": "Ku\u0308mne aasta eest taassu\u0308ndinud Haapsalu fotoklubi avas kaks uut na\u0308itust"}, {"text_idx": "#000081", "text": "Slovakkia valijad otsustavad, kas riik ja\u0308a\u0308b la\u0308a\u0308nemeelseks vo\u0303i kaldub Venemaa poole"}, {"text_idx": "#000082", "text": "Haapsalu linnavalitsuse uue hoone ehitamine ja vana lammutamine vo\u0303ib maksta kuni viis miljonit eurot"}, {"text_idx": "#000083", "text": "Arhiivide u\u0308ldinfoarhiiv.err.eeKoopiad ja kasutamineMuuseumKostu\u0308u\u0308milaenutusTehnilised teenusedHelistuudiodKultuuriteatedKutse andmine"}, {"text_idx": "#000084", "text": "Vaegkuuljatele ja -na\u0308gijateleKasutustingimusedIsikuandmete to\u0308o\u0308tlemisestJupiter+Jupiter IOLasteekraanRaadioteater"}]